હા, એક વાત જરૂર કહી શકાય એમ છે કે ઝાલિમ અને અત્યાચારી લોકો તથા અલ્લાહ તઆલાના દુશ્મનો અને કુરઆન અને ઈસ્લામના દુશ્મનો જેઓના કાળા કરતુતોથી ઈતિહાસના પાનાઓ ભર્યા પડ્યા છે, જેઓએ ઈન્સાનીય્યતને શરમિંદા કરવા અને શયતાની મન્સૂબાઓને વેગ આપવા સિવાય બીજું કોઈ કામ નથી કર્યુ, આવા લોકોની ઝીંદગીના કિસ્સાઓની ચર્ચા કરવાથી ઈબ્રત મેળવવા સિવાય બીજો કોઈ ફાયદો નથી. પરંતુ અલ્લાહ તઆલાની બારગાહના પાકો પાકીઝા અને ચૂંટાએલા લોકો કે જેઓને ખુદાવંદે આલમે મઅસુમ પ્રતિનિધિ બનાવીને લોકોની હિદાયત અને માર્ગદર્શન માટે કાએનાતમાં મોકલ્યા છે જેઓ હરહંમેશ માનવજાતની પીડા લઈને તેઓની નજાત અને પ્રગતિ માટે હંમેશા કોશિષો કરતા રહ્યા અને આ રસ્તામાં દરેક પ્રકારની ઈજાઓ સહન કરતા રહ્યા. આવા પાકીઝા અને નૂરાની હઝરાત જેમ કે હઝરત અલી (અ.સ.) અને તેમની પાકીઝા ઔલાદ, મઅસુમ ઈમામો (અ.મુ.સ.)ની હિદાયત બખ્શતી સિરત અને કિરદારનો તઝકેરો હકીકતમાં ઈમાન ધરાવનારાઓ અને હક્ક તથા હકીકતનું સંશોધન કરનારા લોકો માટે બરકત અને હિદાયતનું કારણ છે. તેઓની ઝીંદગીના બનાવોની ચર્ચા ખૂબજ ફાયદાકારક અને નજાતનું કારણ છે. તેમાંથી અમૂક ફાયદાઓ, સકારાત્મક અસરો અને બરકતો તરફ ઈશારો કરીશું: